Jaap de Hoop Scheffer

Japas de Hopas Scheferis (, g. 1948 m. balandžio 3 d. Amsterdame) – Nyderlandų politikas, buvęs Šiaurės Atlanto Sutarties Organizacijos (NATO) generalinis sekretorius (2004–2009 m.).

 Biografija 
1974 m. baigęs teisės studijas Leideno universitete, pašauktas į kariuomenę, buvo karinio orlaivio pilotas.

1975 m. pradėjo dirbti Nyderlandų užsienio reikalų ministerijoje, dirbo ambasadoje Ganoje, atstovybėje prie NATO Briuselyje. 1980–1986 m. buvo keturių iš eilės užsienio reikalų ministrų asmeninis sekretorius.

1986 m. pagal Krikščionių demokratų sąjungos (KDS) sąrašą išrinktas Generalinio susirinkimo (Nyderlandų parlamento) Atstovų rūmų deputatu. 1992–1997 m. ir 2001–2002 m. vadovavo parlamento tarptautinių reikalų komisijai. 1995–1997 m. buvo KDS pirmininko pavaduotojas, o 1997–2001 m. – šios partijos lyderis.

2002–2003 m. buvo Nyderlandų užsienio reikalų ministras.

2004 m. J.H.Scheferis paskirtas NATO generaliniu sekretoriumi. Jo vadovavimo metu NATO narių skaičius išaugo nuo 19-kos iki 28 (2004 m. į organizaciją įstojo ir Lietuva), prasidėjo bendradarbiavimas su Gruzija ir Ukraina, buvo vykdomos taikos palaikymo operacijos Kosove ir Afganistane.

2009 m. NATO vadovo postą jis perdavė Danijos ministrui pirmininkui Andersui Fogui Rasmusenui.Jaap de Hoop Scheffer (NATO inf.)

2009 m. birželio 26 d. Lietuvos prezidentas Valdas Adamkus apdovanojo Japą de Hopą Scheferį Vytauto Didžiojo ordino Didžiuoju kryžiumi.  (president.lt inf.)

 Nuorodos 
 J.H.Scheferis susitinka su Lietuvos vadovais 

 Šaltiniai 

|-

|-

Kategorija:Nyderlandų užsienio reikalų ministrai
Kategorija:Nyderlandų parlamento nariai
Kategorija:NATO generaliniai sekretoriai